
ที่  กจ.  ๗/๒๕๖๙
เรื่อง  การยกเว้นการยื่นแบบแสดงรายการข้อมูลการเสนอขายตราสารหนี้
(ฉบับที่  ๓)


โดยที่เป็นการสมควรแก้ไขเพิ่มเติมการยกเว้นการยื่นแบบแสดงรายการข้อมูลการเสนอขาย
ตราสารหนี้
อาศัยอำนาจตามความในมาตรา  ๑๔  วรรคหนึ่ง  (๑)  และมาตรา  ๖๔  วรรคหนึ่ง  (๓)  
แห่งพระราชบัญญัติหลักทรัพย์และตลาดหลักทรัพย์  พ.ศ.  ๒๕๓๕  คณะกรรมการ  ก.ล.ต.  
ออกประกาศไว้  ดังต่อไปนี้
ข้อ	๑	ให้เพิ่มบทนิยามคำว่า  “บริษัทในไลฟ์เอ็กซ์เช้นจ์”  ต่อจากบทนิยามคำว่า  “ข้อจำกัดการโอน”  ในข้อ  ๓  แห่งประกาศคณะกรรมการกำกับหลักทรัพย์และตลาดหลักทรัพย์  
ที่  กจ.  ๓๐/๒๕๖๕  เรื่อง  การยกเว้นการยื่นแบบแสดงรายการข้อมูลการเสนอขายตราสารหนี้  ลงวันที่  ๑๕  กันยายน  พ.ศ.  ๒๕๖๕
““บริษัทในไลฟ์เอ็กซ์เช้นจ์”  หมายความว่า  บริษัทมหาชนจำกัดที่มีหุ้นเป็นหลักทรัพย์จดทะเบียนในตลาดหลักทรัพย์แห่งประเทศไทย  ซึ่งตลาดหลักทรัพย์แห่งประเทศไทยกำหนดให้มีการซื้อขายหุ้นของบริษัทในตลาดหลักทรัพย์ไลฟ์เอ็กซ์เช้นจ์”
ข้อ	๒	ให้ยกเลิกความใน  (๑)  ของข้อ  ๑๓  แห่งประกาศคณะกรรมการกำกับหลักทรัพย์
และตลาดหลักทรัพย์  ที่  กจ.  ๓๐/๒๕๖๕  เรื่อง  การยกเว้นการยื่นแบบแสดงรายการข้อมูลการเสนอขายตราสารหนี้  ลงวันที่  ๑๕  กันยายน  พ.ศ.  ๒๕๖๕  และให้ใช้ความต่อไปนี้แทน
“(๑)	การเสนอขายหลักทรัพย์ในกรณีอื่นใดที่ไม่ใช่การเสนอขายตราสารหนี้  PP๑๐  
และ  PP๕๐ - LiVEx  ตามตารางแนบท้ายประกาศ  ให้ถือว่าวันสุดท้ายของแต่ละเดือนที่มีการเสนอขายนั้นเป็นวันปิดการเสนอขาย”
ข้อ	๓	ให้ยกเลิกตารางลักษณะการเสนอขายตราสารหนี้ที่ได้รับการยกเว้นการยื่น
แบบแสดงรายการข้อมูล  ท้ายประกาศคณะกรรมการกำกับหลักทรัพย์และตลาดหลักทรัพย์  
ที่  กจ.  ๓๐/๒๕๖๕  เรื่อง  การยกเว้นการยื่นแบบแสดงรายการข้อมูลการเสนอขายตราสารหนี้  ลงวันที่  ๑๕  กันยายน  พ.ศ.  ๒๕๖๕  ซึ่งแก้ไขเพิ่มเติมโดยประกาศคณะกรรมการกำกับหลักทรัพย์และ
ตลาดหลักทรัพย์  ที่  กจ.  ๖/๒๕๖๗  เรื่อง  การยกเว้นการยื่นแบบแสดงรายการข้อมูลการเสนอขาย
ตราสารหนี้  (ฉบับที่  ๒)  ลงวันที่  ๑๙  มกราคม  พ.ศ.  ๒๕๖๗  และให้ใช้ตารางลักษณะการเสนอขายตราสารหนี้ที่ได้รับการยกเว้นการยื่นแบบแสดงรายการข้อมูล  ท้ายประกาศนี้แทน 
ข้อ	๔	ประกาศนี้ให้ใช้บังคับตั้งแต่วันที่  ๑  พฤศจิกายน  พ.ศ.  ๒๕๖๙  เป็นต้นไป
ประกาศ  ณ  วันที่  ๑๒  ตุลาคม  พ.ศ.  ๒๕๖๙



	(ศาสตราจารย์พิเศษวิศิษฏ์  วิศิษฏ์สรอรรถ)
	ประธานกรรมการ
	คณะกรรมการกำกับหลักทรัพย์และตลาดหลักทรัพย์

